Nullpunkt(Alexander Blixi ja Emma Rammi krimisari(1.osa)(2020)(352lk)
Autorid: Jørn Lier Horst Ja Thomas Enger
Tutvustus
Kui norra kuulus naismaratoonar oma skandaalse elulooraamatu tutvustusele hommikutelevisioonis kohale ei ilmu, ei oska keegi pidada seda muuks kui naise tavapäraseks staaritsemiseks. Riburadapidi hakkavad aga kaduma ka teised avaliku elu tegelased ja tõsielustaarid. Kogenud kriminaaluurija Alexander Blix aimab, et juhtumite vahel on seos, kuid milline? Selle seose avab talle nooruke ajakirjanik Emma Ramm, kellega ta tee uurimise käigus ristub. Blix asub Emmaga koostööle, julgemata naisele tunnistada, et peale kriminaalmenetluse seob neid ka 19 aasta tagune kohutav sündmus, mis muutis nende mõlema elu igaveseks.
„Nullpunkt” on norra kahe kõige menukama krimikirjaniku Jørn Lier Horsti (snd 1970) ja Thomas Engeri (snd 1973) esimene koos kirjutatud romaan. See on esimene osa kavandatud uuest krimisarjast.
Lugu algas sellest, et kuulus naissportlane ei ilmu oma elulooraamatu tutvustusele nii hommikutelevisioonis kui ka muudel kokku lepitud aegadel. Keegi ei oska arvatagi, et tegu võib olla millegi muu kui lihtsalt kuulsuse omapoolse vimkaga.
Siis kui hakkavad kaduma ka teised avaliku elu tegelased ja tõsielustaarid, võtab lugu alles hoo üles. Siin kohtume ka meie esimese peategelasega, kelleks on Alexander Blix. Ta on omal alal kogenud ja mida rohkem ta lugu edasi uurib seda põnevamaks ka läheb. Kas tõesti on nende kadumiste taga mingi ühine seos? Kes on kõige selle taga ja milliseks kujuneb uurimine, seda lugege kallid sõbrad ise.
Muidugi kohtume raamatus ka Emmaga, kes on noor ja andekas ajakirjanik. Eks temalgi on omad saladused ja kuidas tema kõiges selles hakkama saab ning mis teda loos ees ootab, see on juba teie nuputada.
Nende omavaheline koostöö sujub nii nagu peab, kuid nad peavad kiirustama, et kurjategijast ette jõuda ja ta kinni nabida. Kas nad seda suudavad ja
Ma ei osanud oodata, et just see tegelane võiks kõige selle taga olla, muidugi meeldis mulle autori kirjutamisstiil ja usun, et loen veel seda sarja, kui kirjastus Varrak seda tõlkida plaanib. Nüüd mõtlesin, et võiks selle autori raamatuid veel lugeda ja õnneks on neid ilmunud mitmeid.
Mulle meeldis see lugu väga ja muidugi oli tegemist kaasahaarava looga, mis sind endaga kaasa viib ja enne lahti ei lase, kui sa oled jõudnud lõpplahenduseni. Olgu see siis milline tahes.
Loodan siiralt, et selle sarja tõlkimine jätkub ja sellised põnevaid lugusid satub veel mulle lugemisse. Ei suutnud enne magama minna ka eile, kui jõudsin lõpuni ja sain teada kes kõiges selles süüdi oli ja miks ta seda kõike tegi.
Muidugi põnevust ja tempokat uurimist jätkus selles loos pidevalt. Muidugi toimus uurimine nii Norra kui ka Taani politsei abiga.
Boonuseks oli võib-olla see, et uurimine liikus pingelises tempos ja lugemine läks suhteliselt kiiresti.
Julgen soovitada ka teistele krimisõpradele, kes seda žanri loevad ja kellele varem selle autori raamatud on meeldinud.
Teile kallid blogikülastajad ja sõbrad soovin kaunist õhtut ja näeme kindlasti veel! Mis mul teile järgmiseks varuks on, seda saate teada, siis kui sellest siin kirjutan.